Oleh Lužnyi

Oleh Romanovitš Lužnyi (, s. 5. elokuuta 1968) on ukrainalainen jalkapallovalmentaja ja entinen puolustaja. Tammikuusta 2016 lähtien hän on toiminut FK Karpaty Lvivin päävalmentajana. ==Ura pelaajana== Lužnyi aloitti pelaajauransa FK Torpedo Lutskissa 1985. Hän haki oppia uralleen myös SKA Karpaty Lvivstä, kunnes siirtyi 1989 Neuvostoliiton suurseuroihin kuuluneen FK Dynamo Kiovan riveihin. Debyyttikaudellaan oikeana pakkina pelannut Lužnyi voitti Neuvostoliiton tuplamestaruuden. Neuvostovallan romahtamisen jälkeen Lužnyi jatkoi uraansa Dynamossa ja voitti seuran paidassa seitsemän peräkkäistä Ukrainan mestaruutta 1993–1999. Hän kantoi myös kapteeninnauhaa Dynamon menestyessä Mestarien liigassa kausina 1997–1998 ja 1998–1999. Parhaimmillaan seura eteni keväällä 1999 välieriin häviten FC Bayern Münchenille yhteismaalein 4–3. Kesällä 1999 Lužnyi siirtyi Englannin Valioliigaan Arsenalin joukkueeseen. Alun perin Lee Dixonin tontille hankittu Lužnyi ei onnistunut vakiinnuttamaan paikkaansa Arsenalin avauksessa, vaan jäi seuraavana vuonna hankitun Laurenin varamieheksi. Kaikkiaan Lužnyi edusti Arsenalia neljä kautta pelaten eri rooleissa joukkueen puolustuksessa 110 ottelua. Vuonna 2003 hän toimi myös Englannin liigacupin ottelussa seuran kapteenina. Luzhny at last shows fans his animal magic Lužnyi voitti Arsenalissa tuplamestaruuden kaudella 2001–2002 ja lopetti uransa seurassa komeasti FA Cupin mestarina keväällä 2003. Luzhny looks to Charlton Kesällä 2003 Lužnyi siirtyi Valioliigaan nousseeseen Wolverhampton Wanderersiin, mutta peliaika jäi vähälle ja seuran pudottua liigasta Lužnyi jätti seuran kesällä 2004. Vuonna 2005 Lužnyi pelasi vielä viisi ottelua latvialaisessa FK Ventassa, jonka pelaajavalmentajana hän toimi. Maajoukkuetasolla Lužnyi edusti Neuvostoliittoa kahdeksassa ja Ukrainaa 52 A-maaottelussa. Alle 21-vuotiaiden maajoukkuetasolla hän oli voittamassa Neuvostoliitolle Euroopan mestaruutta 1990, muttei päässyt loukkaantumisen vuoksi mukaan MM-kisoihin 1990. Vuonna 2000 hänet valittiin Ukrainan kaikkien aikojen joukkueeseen. "Best Ukrainian players of the XX century" ==Meriitit pelaajana== * Neuvostoliiton mestaruus: 1990 * Neuvostoliiton cup: 1990 * Ukrainan mestaruus (7): 1993, 1994, 1995, 1996, 1997, 1998, 1999 * Ukrainan cup (4): 1993, 1996, 1998, 1999 * Englannin mestaruus: 2002 * FA Cup (2): 2002, 2003 * FA Community Shield (2): 1999, 2002 * U21 Euroopan mestaruus: 1990 ==Ura valmentajana== Pelaajauransa lopulla Lužnyi toimi FK Ventan pelaajavalmentajana 2005. Kesäkuussa 2006 hän siirtyi entisen seuransa FK Dynamo Kiovan palvelukseen apulaisvalmentajaksi. Marraskuussa 2007 hän nousi seuran päävalmentajaksi József Szabón jätettyä tehtävänsä. Luzhny appointed Dynamo Kiev interim manager Hänen johdollaan Dynamo voitti kolme Ukrainan liigaottelua, mutta kärsi Mestarien liigassa tappiot Manchester Unitedille ja SL Benficalle. Joulukuun alussa hän sai tehdä tilaa Juri Sjominille jatkaen venäläisvalmentajana apulaisena. Semin Appointed At Dynamo Kyiv Lokakuun alussa 2010 Lužnyista tuli toistamiseen Dynamon päävalmentaja Valeri Gazzajevin erottua tehtävistään. Coach Gazzayev quits Dynamo Kiev at second attempt Lužnyi luotsasi Dynamoa syyskauden loppuun, kunnes sai tehdä joulukuun lopussa 2010 tilaa Juri Sjominille. Dynamo Kiev rehire Russian coach Semin Hän jatkoi kuitenkin Sjominin apuvalmentajana. Luzhny will remain an assistant Semin Kesäkuussa 2012 Lužnyi siirtyi päävalmentajan tehtäviin SK Tavrija Simferopoliin. Where are they now? Oleg Luzhny Seura sijoittui kaudella 2012/13 Ukrainan valioliigassa sijalle 11. Sijoitus oli seuran heikoin yhdeksään vuoteen. Kauden jälkeen Tavrija erotti Lužnyin. "Таврия" расторгла контракт с Олегом Лужным Tammikuussa 2016 Lužnyi palasi valmennustehtäviin Ukrainan liigassa kahdeksantena majailleen FK Karpaty Lvivin päävalmentajaksi.Олег Лужний – головний тренер ФК «Карпати» ==Lähteet== == Aiheesta muualla == Luokka:Ukrainalaiset jalkapallovalmentajat Luokka:Ukrainalaiset jalkapalloilijat Luokka:Neuvostoliittolaiset jalkapalloilijat Luokka:Vuonna 1968 syntyneet Luokka:Elävät henkilöt